เยสแอนด์? (เพลงอารีอานา กรานเด)

"สำหรับเวอร์ชั่นรีมิกซ์ ดูที่นี่"
"เยสแอนด์?"  เป็นเพลงที่บันทึกเสียงโดยนักร้อง–นักแต่งเพลงชาวอเมริกัน อารีอานา กรานเด ออกจำหน่ายผ่านรีพับลิกเรเคิดส์เมื่อวันที่ 12 มกราคม ค.ศ. 2024 ในฐานะซิงเกิลนำจากสตูดิโออัลบั้มลำดับที่เจ็ดของเธอ "อีเทอร์นอลซันไชน์" (2024) เพลงนี้เขียนและโปรดิวซ์โดยกรานเด ร่วมกับแมกซ์ มาร์ติน และอิลยา ซัลมานซาเดห์ มีแนวทางดนตรีเฮาส์ ป็อป และแดนซ์ พร้อมองค์ประกอบของบอลรูม เนื้อหาของเพลงมุ่งเน้นถึงความมั่นใจในตัวเอง การปกป้องตนเอง การก้าวข้ามความคิดเชิงลบ รวมถึงตอบโต้กระแสสื่อเชิงลบที่กรานเดได้รับระหว่างปี 2020 ถึง 2023
นักวิจารณ์ดนตรีชื่นชมการโปรดักชันของเพลงและสังเกตได้ถึงแรงบันดาลใจจากซิงเกิล "Vogue" ของมาดอนน่าในปี 1990 ในสหรัฐอเมริกา "Yes, And?" เปิดตัวในอันดับหนึ่งบนชาร์ตบิลบอร์ดฮอต 100 กลายเป็นการเปิดตัวอันดับหนึ่งครั้งที่หกและอันดับหนึ่งโดยรวมครั้งที่แปดของกรานเด รวมถึงเป็นท็อปเท็นครั้งที่ 21 บนชาร์ต นอกจากนี้ยังทำให้เธอได้ซิงเกิลอันดับหนึ่งครั้งที่สามบนชาร์ตบิลบอร์ดโกลบอล 200 ในประเทศอื่น ๆ เพลงนี้ขึ้นถึงอันดับหนึ่งในอีก 10 ประเทศ และติดท็อปเท็นในอีก 28 ประเทศ
ภูมิหลังและการโปรโมต.
เมื่อวันที่ 4 มกราคม ค.ศ. 2024 อารีอานา กรานเด ถูกถ่ายภาพในที่สาธารณะขณะสวมเสื้อสเวตเตอร์สั่งทำพิเศษที่มีข้อความว่า "yes, and?" เพื่อบอกเป็นนัยถึงชื่อซิงเกิลนำ วิธีการดังกล่าวเธอเคยทำมาแล้วกับซิงเกิลนำจากอัลบั้ม "สวีทเทนเนอร์" อย่าง "No Tears Left to Cry" (2018) ต่อมา กรานเดได้ประกาศเปิดตัวเพลงอย่างเป็นทางการผ่านโซเชียลมีเดียของเธอ เจ็ม แอสวาด จาก "Variety" แสดงความคิดเห็นว่าประโยค "yes, and?" เป็นเสมือนผู้สืบทอดจาก "thank u, next" ซึ่งเป็นชื่ออัลบั้มสตูดิโอลำดับที่ห้าของเธอ (2019) และซิงเกิลนำชื่อเดียวกัน (2018) กรานเดเปิดเผยว่าเธอเลือกที่จะปล่อย "Yes, And?" เป็นซิงเกิลนำของอัลบั้มสตูดิโอลำดับที่เจ็ด "Eternal Sunshine" เพราะมองว่าเพลงนี้เป็นเหมือน “ทั้งหมดในคราวเดียว คล้าย ๆ กับ ‘What the f---?’” และ “มันเปิดโอกาสให้เราไปต่อได้อีกไกล” เธอกล่าวว่า “มันคล้ายสูตรของ ‘Thank U, Next’ […] เพราะ ‘Thank U, Next’ ต้องมาก่อน เนื่องจากมันจำเป็นต้องเป็นเช่นนั้น”
ลิงก์สำหรับการพรีเซฟ "Yes, And?" บนแพลตฟอร์มสตรีมมิง รวมถึงการสั่งซื้อล่วงหน้าแผ่นไวนิลขนาด 7 นิ้ว และซีดีซิงเกิล ถูกเผยแพร่ครั้งแรกผ่านอินสตาแกรมของ "Sweetener" นอกจากนี้ เพลงยังถูกจัดจำหน่ายในรูปแบบคาสเซ็ต รวมแล้วมีการเผยแพร่เพลงทั้งหมด 14 เวอร์ชันให้ดาวน์โหลดแบบดิจิทัลและฟังผ่านสตรีมมิง ประกอบด้วยเวอร์ชันดั้งเดิม เวอร์ชันตัด เวอร์ชันขยาย เวอร์ชันอะแคปเปลลา เวอร์ชันปรับความเร็วช้าหรือเร็วขึ้น แต่ละแบบมีทั้งฉบับเซ็นเซอร์และไม่เซ็นเซอร์ รวมถึงเวอร์ชันดนตรีบรรเลง และเวอร์ชันขยายดนตรีบรรเลง
เมื่อวันที่ 16 กุมภาพันธ์ ค.ศ. 2024 รีมิกซ์ร่วมกับนักร้องชาวอเมริกัน มารายห์ แครี ได้ถูกปล่อยออกมา ต่อมาเมื่อวันที่ 20 กุมภาพันธ์ ค.ศ. 2024 มีรีมิกซ์เพิ่มเติมอีกสามเวอร์ชันโดย Godsquad ของ The Blessed Madonna, Jonas Blue และ Felix Jaehn ตามลำดับ
มิวสิควิดีโอ.
เมื่อวันที่ 19 ธันวาคม ค.ศ. 2023 มีรายงานว่ามีคนเห็นกรานเดกำลังถ่ายทำมิวสิควิดีโอ ต่อมา กรานเดได้แชร์ตัวอย่างมิวสิควิดีโอของเพลงนี้เมื่อวันที่ 11 มกราคม ค.ศ. 2024 โดยในวิดีโอได้กล่าวถึงคำย่อ "AG7" ซึ่งอ้างอิงถึงอัลบั้มสตูดิโอชุดที่ 7 ของเธอซึ่งยังไม่มีชื่อในขณะนั้น พิกัดภูมิศาสตร์ที่แสดงคือ 41.0359° N, 71.9545° W ซึ่งระบุตำแหน่งของ มอนทอก รัฐนิวยอร์ก ซึ่งเป็นหนึ่งในสถานที่ถ่ายทำหลักของภาพยนตร์เรื่อง "ลบเธอ...ให้ไม่ลืม" (2004) กรานเดเป็นแฟนตัวยงของจิม แคร์รีย์ ซึ่งเล่นเป็นพระเอกในภาพยนตร์เรื่องดังกล่าวมานานแล้ว
รายการเพลง.
สตรีมมิงและดิจิตอลดาวน์โหลด – ซิงเกิล
สตรีมมิงและดิจิตอลดาวน์โหลด – รีมิกซ์
Charts.
<templatestyles src="Col-begin/styles.css"/>
มารายห์ แครี รีมิกซ์.
"สำหรับเวอร์ชันมาตรฐาน ดูที่นี่"
เมื่อวันที่ 14 กุมภาพันธ์ ค.ศ. 2024 อารีอานา กรานเด ประกาศรีมิกซ์ของ "Yes, And?" ร่วมกับนักร้อง–นักแต่งเพลงชาวอเมริกัน มารายห์ แครี ทั้งสองเริ่มโปรยทีเซอร์อย่างแนบเนียนด้วยการเปลี่ยนรูปโปรไฟล์บน Instagram เป็นภาพโพลารอยด์ฟอยล์ที่เผยเพียงดวงตาของพวกเธอ เพลงนี้ปล่อยออกมาเมื่อวันที่ 16 กุมภาพันธ์ พร้อมวิดีโอเนื้อเพลงที่อัปโหลดขึ้นบน YouTube ถือเป็นการร่วมงานครั้งที่สองระหว่างกรานเดและแครี หลังจากรีมิกซ์เพลง "Oh Santa!" (2020) ที่มีเจนนิเฟอร์ ฮัดสันร่วมด้วย กรานเดกล่าวยกย่องแครีว่าเป็น “แรงบันดาลใจตลอดชีวิต” ของเธอ
รีมิกซ์นี้ถูกบรรจุเป็นโบนัสแทร็กลำดับสุดท้ายในอัลบั้ม "Eternal Sunshine" เวอร์ชัน "Slightly Deluxe" ซึ่งออกเมื่อวันที่ 10 มีนาคม ค.ศ. 2024 และยังถูกรวมอยู่ในอัลบั้มเวอร์ชันแผ่นซีดี "" ด้วย
เจสัน ลิปชุทซ์ จากนิตยสาร "Billboard" เขียนว่า “การจับคู่ อารีอานา กรานเด กับ มารายห์ แครี มันย่อมจะนำไปสู่การระเบิดทางเสียงร้องอยู่แล้ว” เขายังบรรยายเสียงร้องของแครีว่าเป็น “ช่วงเวลาที่ทำให้ขนลุก” โดยเฉพาะตอนที่เธอใส่วลี “Now, I'm so done with sharing” ในท่อนที่สอง และกล่าวต่อว่า แครี “ฟังดูยอดเยี่ยม แต่บุคลิกของเธอนั้นยิ่งทรงพลังยิ่งกว่าเสียงเสียอีก”
รายการเพลง.
สตรีมมิง/ดิจิตอลดาวน์โหลด – ซิงเกิล